

GRAD OSIJEK

GRADONAČELNIK

JAVNI NATJEČAJ ZA FINANCIRANJE PROJEKATA I PROGRAMA UDRUGA IZ PRORAČUNA GRADA OSIJEKA U 2018.

UPUTE ZA PRIJAVITELJE

Datum objave natječaja: 30. siječnja 2018.

Rok za dostavu prijava: 1. ožujka 2018.

**Javni natječaj za financiranje projekata i programa udruga**

**iz Proračuna Grada Osijeka u 2018.**

Grad Osijek i Regionalni forum građanskih udruga 28. prosinca 2004. potpisali su Povelju o suradnji koja se temelji na zajedničkim vrijednostima moderne demokracije i usmjerena je k stvaranju djelotvornih mehanizama koji će unaprijediti međusobne odnose Grada Osijeka kao jedinice lokalne samouprave i građanskih udruga te razvoj zajednice.

Grad Osijek obvezao se financirati odnosno sufinancirati programe i projekate građanskih udruga od općeg interesa, odnosno od interesa za Grad Osijek.

Prijavljeni projekti udruga trebaju ponuditi moguće načine rješavanja postojećih problema i potreba zajednice, te biti u jasnoj vezi sa svrhom i ciljevima djelovanja udruge i utvrđenim potrebama korisnika, ali vodeći računa o stvarnim kapacitetima udruge, vremenskom rasponu aktivnosti i visini zatraženih financijskih sredstava.

Ukupni iznos raspoloživih sredstava iznosi 1.187.500,00 kuna (slovima: milijunistotinuosamdesetsedamtisućaipetstotinakuna).

Grad Osijek raspisao je ovaj Javni natječaj za sljedeća područja:

1. Ljudska i manjinska prava
   1. **Opis problema čijem se rješavanju želi doprinijeti:**

Pučka pravobraniteljica Republike Hrvatske u svom izvješću za 2016. navodi da je Ured vodio postupke u 531 diskriminacijskom predmetu otvorenom povodom pritužbi građana ili na vlastitu inicijativu. Od toga je njih 387 novozaprimljenih, što je najveći broj na godišnjoj razini i povećanje od čak 36% u usporedbi s 2015. godinom. U pogledu osnova diskriminacije zbog kojih se građani pritužuju, također je moguće vidjeti kontinuitet s prethodnim godinama. Gotovo trećina pritužbi odnosi se na diskriminaciju zbog rase, etničke pripadnosti, boje kože ili nacionalnog podrijetla (30,2%), potom na vjeru (8%), dob (7%), političko ili drugo uvjerenje (6.2%) te u manjem postotku ostale osnove. U čak 13% pritužbi nije bila navedena niti jedna od 17 osnova iz ZSD-a. Ovo pokazuje da još uvijek treba raditi na pojašnjavanju pojma diskriminacije građanima, a posebice onima koji pripadaju posebno ugroženim društvenim skupinama, s obzirom da bez veze između diskriminatornog postupanja sa nekom od osnova diskriminacije iz ZSD-a nema ni diskriminacije. U 16,3% građani su se prituživali na višestruku, odnosno intersekcijsku diskriminaciju, navodeći kako je više od jedne karakteristike bilo

razlogom doživljene diskriminacije.

Nadalje navodi da je važno provoditi edukacije stručnjaka, provoditelja zakona, predstavnika institucija i udruga kako bi sustav zaštite od diskriminacije bio učinkovitiji.

Organizacije civilnoga društva imaju važnu ulogu u području zaštite i promicanja ljudskih prava, prava nacionalnih manjina. Svojim radom i suradnjom s nadležnim tijelima, institucijama i lokalnom samoupravom udruge pridonose demokratizaciji društva i u mogućnosti su izravno djelovati na terenu u rješavanju konkretnih potreba zajednice i pojedinaca.

Ovim natječajem, u cilju unaprjeđenja zaštite i promoviranja ljudskih i manjinskih prava, želi se financiranjem projekata udruga kroz određena prioritetna područja doprinijeti provedbi mjera koje su bile utvrđene nacionalnim strateškim i operativnim dokumentima i to Nacionalnim programom zaštite i promicanja ljudskih prava za razdoblje od 2013. do 2016. godine, Nacionalnom strategijom zaštite od nasilja u obitelji za razdoblje od 2011. do 2016. godine i Nacionalnom politikom za promicanje ravnopravnosti spolova 2011. - 2015.

* 1. **Ciljevi**

**Glavni cilj:** Doprinijeti poštivanju i zaštiti ljudskih i manjinskih prava kroz financiranje projekata udruga koje se sustavno bave zaštitom i promicanjem ljudskih prava i prava nacionalnih manjina.

**Posebni ciljevi:**

* zaštita i promicanje ljudskih prava i prava nacionalnih manjina
* informiranost i edukacija građanstva o ljudskim i manjinskim pravima
* očuvanje etničkog, kulturnog i jezičnog identiteta pripadnika nacionalnih manjina i etničkih zajednica u gradu Osijeku
* rodna ravnopravnost
* zaštita i promicanje prava manjinskih društvenih skupina
* očuvanje spomeničke i kulturne baštine pripadnika nacionalnih manjina i etničkih zajednica u gradu Osijeku
* ostale aktivnosti iz ovog područja kojima se ispunjavaju ciljevi i prioriteti definirani strateškim i planskim dokumentima.
  1. **Prioriteti za dodjelu sredstava**
* štićenje i promoviranje ljudskih prava i prava nacionalnih manjina
* informiranje i edukacija građanstva o ljudskim i manjinskim pravima
* promoviranje očuvanja etničkog, kulturnog i jezičnog identiteta pripadnika nacionalnih manjina i etničkih zajednica u gradu Osijeku
* osvješćivanje građanstva o rodnoj ravnopravnosti
* štićenje i promoviranje prava manjinskih društvenih skupina
* promoviranje očuvanja spomeničke i kulturne baštine pripadnika nacionalnih manjina i etničkih zajednica u gradu Osijeku
  1. **Prihvatljive aktivnosti:**
* organiziranje edukacija, seminara, predavanja, tribina
* obilježavanje značajnih datuma i važnih obljetnica
* organiziranje susreta, natjecanja, priredbi, festivala, koncerata i drugih manifestacija
* osnivanje i rad folklornih skupina, zborova, instrumentalnih sastava
* obnova i kupnja narodne nošnje
  1. **Planirani iznos i ukupna vrijednost**

Iznos raspoloživih sredstava: 40.000,00 kuna

Raspon sredstava namijenjen za financiranje pojedinog projekta i programa: od 3.000,00 do 7.000,00 kuna

Očekivani broj projekata i programa koji će se ugovoriti za financiranje: 8

Upravno tijelo Grada Osijeka nadležno za provedbu: Ured Grada

1. Demokratizacija i razvoj civilnog društva
   1. Opis problema čijem se rješavanju želi doprinijeti:

Demokratizacija je, s obzirom na opseg i ciljeve djelovanja civilnoga društva, u uvjetima tranzicije uglavnom bila predstavljana kao zaštita prava različitih manjina te osiguravanje odgovornih i transparentnih institucija vlasti putem javnog pritiska i kontrole. Sudjelovanje građana u donošenju odluka svodi se na različite vrste savjetodavnih procesa koji gotovo u pravilu ne utječu na konačne odluke. U isto vrijeme se korupcija u upravljanju javnim resursima razotkriva u sve većim razmjerima. Ovi procesi narušavaju povjerenje građana u sustav i njegove institucije, no u isto vrijeme jačaju zahtjev za primjenom modela sudioničke demokracije.

* 1. **Ciljevi**

**Glavni cilj:** Unapređenje metoda podizanja svijesti javnog mnijenja i uključivanja građana kroz javno zagovaranje, neformalno obrazovanje i kampanje za učinkovitiju provedbu javnih politika i unapređenje demokratskih institucija društva i vladavine prava.

Posebni ciljevi:

* poticanje i unapređenje jednakosti i ravnopravnosti
* mirotvorstvo i borba protiv nasilja i diskriminacije
* razvoj demokratske političke kulture
* borba protiv korupcije u svim oblicima
* međunarodna razvojna suradnja.
  1. **Prioriteti za dodjelu sredstava**
* poticanje i unapređivanje jednakosti i ravnopravnosti
* poticanje mirotvorstva i borba protiv nasilja i diskriminacije
* poticanje razvoja demokratske političke kulture
* poticanje borbe protiv korupcije u svim oblicima
* poticanje i osnaživanje međunarodne razvojne suradnje
  1. **Prihvatljive aktivnosti:**
* organiziranje edukacija, seminara, predavanja, tribina
* obilježavanje značajnih datuma i važnih obljetnica
* organiziranje susreta, natjecanja, priredbi, festivala, koncerata i drugih manifestacija
  1. **Planirani iznos i ukupna vrijednost**

Iznos raspoloživih sredstava: 30.000,00 kuna

Raspon sredstava namijenjen za financiranje pojedinog projekta i programa: od 3.000,00 do 6.000,00 kuna

Očekivani broj projekata i programa koji će se ugovoriti za financiranje: 6

Upravno tijelo Grada Osijeka nadležno za provedbu: Ured Grada

1. **Stvaralaštvo mladih**
   1. **Opis problema čijem se rješavanju želi doprinijeti:**

Sukladno istraživanju *Potrebe, problemi i potencijali mladih u Hrvatskoj,* čiju je provedbu iniciralo i osiguralo Ministarstvo socijalne politike i mladih, a koje je provedeno u cilju dobivanja znanstveno verificiranog uvida u osnovne značajke suvremene mlade generacije, utvrdilo je nekoliko važnih tendencija koje obilježavaju mladu generaciju kao integralni dio suvremenog hrvatskog društva :

" Prvo treba reći da su dobiveni jasni indikatori ukupnog pogoršanja društvenog položaja današnje mladeži u usporedbi s položajem generacija mladih od prije 10-15 godina, koji također nije bio zadovoljavajući. To je posljedica višegodišnje ekonomske i društvene krize na čije izazove većina mladih odgovara daljnjim povlačenjem u privatnost i distanciranjem od društvenih i političkih poslova.

Paralelno s takvim otklonom od sfere javnosti, uočava se pragmatičan odnos mladih prema društvenoj realnosti i mogućnostima korištenja različitih kanala za socijalnu promociju i ostvarivanje vlastitih interesa. U skladu s kriznom situacijom koja je uvijek opterećena rizicima i socijalnom nesigurnošću, opada pouzdanje mladih u društvenu perspektivu ali opstaje vjera u vlastite sposobnosti i individualne strategije za ostvarivanje životnih ciljeva. Oslanjanje mladih na individualne snage i resurse uključuje i one obiteljske, ali primjetan je i porast njihovih očekivanja od društvenih subjekata koji bi trebali osigurati uvjete za optimalnu društvenu integraciju mladih. Postojeća individualizacija životnih usmjerenja mladih nije samo plod nepovoljnih društvenih okolnosti, nego i indikator prilagodbe cijeloga hrvatskog društva i samih mladih aktualnim globalnim trendovima.

No, uz takve procese modernizacije, tijekom više od dva desetljeća tranzicije i konsolidacije bili su trajno, iako ciklički različitog intenzitet a, prisutni i procesi retradicionalizacije. To sugerira da se socijalizacija suvremene generacije mladih odvija u društvu koje je transformacijom iz totalitarnog u demokratski društveni poredak ušlo u razdoblje anomije koja još nije potpuno prevladana jer je postignut deklarativni ali ne i većinski društveni konsenzus oko temeljnih društvenih vrijednosti. Otuda postojeće svjetonazorske, kulturne, ideološke i političke polarizacije, uz produbljivanje socijalnih razlika, u većem ili manjem opsegu zahvaćaju i današnju generaciju mladih."

* 1. **Ciljevi**

**Glavni cilj:** Doprinijeti dobrobiti i podizanju razine kvalitete života mladih od 15-30 godina

**Posebni ciljevi:**

* poticati sudjelovanje mladih u društvenom odlučivanju te ih informirati i obrazovati u tom području
* uključiti mlade i njihove udruge u djelovanje jedinica lokalne samouprave, a osobito u donošenje svih odluka koje ih se neposredno tiču
* poticati ostvarivanje suradnje s drugim udrugama mladih u Hrvatskoj i inozemstvu;
* promicati vrijednosti i praksu volontiranje među mladima
* promicati mobilnost mladih na svim razinama
* ponuditi zanimljive sadržaje za kvalitetno ispunjavanje slobodnog vremena mladih
  1. **Prioriteti za dodjelu sredstava**

Projekti i programi koji doprinose ostvarivanju Programa za mlade na području Grada Osijeka u području:

* obrazovanje i informatizacija
* zapošljavanje i poduzetništvo
* socijalna zaštita
* zdravlje i zdravstvena zaštita
* aktivno sudjelovanje mladih u društvu
* kultura mladih i slobodno vrijeme
* mobilnost, informiranje i savjetovanje
  1. **Prihvatljive aktivnosti:**
* organiziranje edukacija, seminara, predavanja, tribina, savjetovanja, kampanja
* organiziranje susreta, natjecanja, priredbi, festivala, koncerata i drugih manifestacija
  1. **Planirani iznos i ukupna vrijednost**

Iznos raspoloživih sredstava: 120.000,00 kuna

Raspon sredstava namijenjen za financiranje pojedinog projekta i programa: od 10.000,00 do 30.000,00 kuna

Očekivani broj projekata i programa koji će se ugovoriti za financiranje: 6

Upravno tijelo Grada Osijeka nadležno za provedbu: Ured Grada (u suradnji sa Savjetom mladih Grada Osijeka)

1. Zaštita potrošača
   1. Opis problema čijem se rješavanju želi doprinijeti:

Člankom 124. i 126. Zakona o zaštiti potrošača (Narodne novine br. 41/14 i 110/15) propisano je da su nositelji zaštite potrošača: Hrvatski sabor, Vlada Republike Hrvatske, ministarstvo nadležno za poslove zaštite potrošača, nadležne inspekcije, Nacionalno vijeće za zaštitu potrošača, poslovna udruženja, udruge za zaštitu potrošača, jedinice lokalne samouprave i ostala tijela javne vlasti, svako iz svoje nadležnosti te da su jedinice lokalne samouprave dužne na svom području poduzimati mjere i aktivnosti iz svoje nadležnosti u području zaštite potrošača, a posebno: informirati i provoditi izobrazbu potrošača, organizirati savjetovanje potrošača, inicirati i podupirati projekte udruga koji unapređuju i promiču prava potrošača te sudjelovati u provedbi Nacionalnog programa zaštite potrošača na lokalnoj razini.

Glavni cilj politike zaštite potrošača je poboljšanje kvalitete života građana i dio je strateškog cilja Europske unije kojim se želi osigurati da svi građani Europske unije uživaju visoke standarde zaštite potrošača. Djelotvorna zaštita potrošača iznimno je važna za učinkovito funkcioniranje unutrašnjeg tržišta Europske unije kao temelja za razvoj poslovnih aktivnosti i poticanja ekonomskog rasta.

Potrošač postaje središte interesa poduzetnika, posvećuje mu se povećana pažnja uzimajući u obzir njegova zakonska prava, kao i primjedbe koje se informiran i educiran potrošač upućuje trgovcu.

Ispunjenje općeg cilj Nacionalnog programa zaštite potrošača, odnosno podizanje znanja o pravima potrošača i jačanje uloge potrošača na zajedničkom tržištu predviđa se ostvariti između ostalog i jačanjem udruga za zaštitu potrošača kao i permanentnom edukacijom i informiranjem potrošača i trgovaca.

Uz odgovarajuću zaštitu, kao i informiranost i educiranost, te uz potpunu zaštitu od opasnih proizvoda potrošači bi trebali biti u mogućnosti donositi ekonomski opravdane odluke kao i odluke koje ne predstavljaju rizik za njihovo zdravlje.

Podizanje razine financijske pismenosti kroz organiziranu i kontinuiranu edukaciju građana kao i uspostavljanje neovisnog i besplatnog savjetovanja potrošača.

* 1. **Ciljevi**

**Glavni cilj:** poduzimati mjere i aktivnosti u području zaštite potrošača.

Posebni ciljevi:

* organiziranje savjetovališta za potrošače
* informiranje i edukacija o potrošačkim pravima i odgovornom ponašanju na tržištu
* pružanje pomoći oštećenom potrošaču u nastupu prema trgovcu
* vođenje evidencije o primljenim prijavama potrošača u postupcima poduzetim za njihovo rješavanje
* davanje primjedbi i prijedloga kod donošenja propisa koji se odnose na područje zaštite potrošača.
  1. **Prioriteti za dodjelu sredstava**
* organizirati savjetovalište za potrošače
* informirati i educirati o potrošačkim pravima i odgovornom ponašanju na tržištu
* pružati pomoći oštećenom potrošaču u nastupu prema trgovcu
* voditi evidencije o primljenim prijavama potrošača u postupcima poduzetim za njihovo rješavanje
* davati primjedbe i prijedloge kod donošenja propisa koji se odnose na područje zaštite potrošača.
  1. **Prihvatljive aktivnosti:**
* organiziranje savjetovališta za potrošače
  1. **Planirani iznos i ukupna vrijednost**

Iznos raspoloživih sredstava: 20.000,00 kuna

Raspon sredstava namijenjen za financiranje pojedinog projekta i programa: od 10.000,00 do 20.000,00 kuna

Očekivani broj projekata i programa koji će se ugovoriti za financiranje: 1

Upravno tijelo Grada Osijeka nadležno za provedbu: Ured Grada

1. **Počasna garda**
   1. **Opis problema čijem se rješavanju želi doprinijeti:**

Njegovati tradiciju Počasne garde, koja se zbog svojih karakteristika – povijesnih svečanih odora i opreme, discipline, izgleda i ponašanja njezinih pripadnika – nastavlja koristiti u različitim svečanim prigodama.

* 1. **Ciljevi**

**Glavni cilj:** Doprinijeti očuvanju tradicije Počasne garde koja je neizostavan sudionik velikog broja gradskih protokolarnih događanja – od polaganja vijenaca u različitim prigodama, do podizanja gradskoga stijega prigodom Dana grada, u svečanoj povorci prigodom Dana pobjede i domovinske zahvalnosti i Dana hrvatskih branitelja te mnogim drugim gradskim svečanostima i programima.

**Posebni ciljevi:**

* poticati sudjelovanje mladih u njegovanju tradicije Počasne garde
* promicati izvorne povijesne vrijednosti
* ponuditi zanimljive sadržaje za kvalitetno ispunjavanje slobodnog vremena mladih
  1. **Prioriteti za dodjelu sredstava**

Njegovanje Počasne garde u tradicionalnim povijesnim odorama koja će sudjelovati na gradskim protokolarnim događanjima, obilježavanjima i drugim programima

* 1. **Prihvatljive aktivnosti:**
* organiziranje edukacija
* organiziranje susreta, priredbi i drugih manifestacija
* sudjelovanje na protokolarnim događanjima
* održavanje odora
* prijevoz garde na protokolarna događanja
  1. **Planirani iznos i ukupna vrijednost**

Iznos raspoloživih sredstava: 50.000,00 kuna

Raspon sredstava namijenjen za financiranje pojedinog projekta i programa: od 30.000,00 do 50.000,00 kuna

Očekivani broj projekata i programa koji će se ugovoriti za financiranje: 1

Upravno tijelo Grada Osijeka nadležno za provedbu: Ured Gradonačelnika

1. **Zaštita okoliša i održivi razvoj**
   1. **Opis problema čijem se rješavanju želi doprinijeti:**

Zaštita okoliša je skup odgovarajućih aktivnosti i mjera kojima je cilj sprječavanje onečišćenja i zagađenja okoliša, sprječavanje nastanka šteta, smanjivanje i/ili otklanjanje šteta nanesenih okolišu te povrat okoliša u stanje prije nastanka štete. Održivi razvoj zadovoljava potrebe današnjice, a pritom ne ugrožava potrebe budućih generacija. Održivi razvoj ostvaruje ravnotežu između zahtjeva za unapređivanjem kakvoće života (ekonomska sastavnica), za ostvarivanjem socijalne dobrobiti i mira za sve (socijalna sastavnica) te zahtjeva za očuvanjem sastavnica okoliša kao prirodnog dobra o kojima ovise i sadašnja i buduće generacije.

Organizacije civilnoga društva imaju važnu ulogu u području zaštite okoliša i promicanja održivog razvoja. Svojim radom i suradnjom s nadležnim tijelima, institucijama i lokalnom samoupravom udruge pridonose demokratizaciji društva i u mogućnosti su izravno djelovati na terenu u rješavanju konkretnih potreba zajednice i pojedinaca.

Ovim natječajem, u cilju unaprjeđenja zaštite okoliša i održivog razvoja, želi se financiranjem projekata udruga kroz određena prioritetna područja doprinijeti provedbi mjera iz zaštite okoliša i održivog razvoja strateških i operativnih dokumenata i to Nacionalni program zaštite okoliša za narodno razdoblje, Strategija održivog razvoja Republike Hrvatske.

* 1. **Ciljevi**

**Glavni cilj:** izgradnja snažnog partnerstva i učinkovite dugoročne suradnje između građana, tijela lokalne i državne vlasti i organizacija civilnog društva uključenih u zaštitu okoliša i prirode izgraditi projektne partnere za aktivno sudjelovanje u rješavanju problema zaštite okoliša

**Posebni ciljevi:**

* edukacija i poticanje građana na sudjelovanje u zaštiti okoliša na razini lokalne i mjesne samouprave
* razvitak regionalne i prekogranične suradnje na području zaštite okoliša i održivog razvoja
* edukacija i poticanje građana u gospodarenju otpadom na razini lokalne samouprave te razvoj regionalne i prekogranične suradnje na tom području i
* ostale aktivnosti iz ovog područja kojima se ispunjavaju ciljevi i prioriteti definirani strateškim i planskim dokumentima
  1. **Prioriteti za dodjelu sredstava**
* štićenje i promoviranje zaštite okoliša i održivog razvoja grada Osijeka
* informiranje i edukacija građanstva o zaštiti okoliša i prirode
* promoviranje održivog razvoja u gradu Osijeku
* osvješćivanje građanstva o važnosti zaštite okoliša i prirode
* štićenje i promoviranje održivog razvoja i Grada Osijeka
* promoviranje očuvanja spomeničke i kulturne baštine u svrhu održivog razvoja Grada Osijeka.
  1. **Prihvatljive aktivnosti:**
* organiziranje edukacija, seminara, predavanja, tribina,
* obilježavanje značajnih datuma zaštite okoliša i prirode,
* održavanje programa izgradnje kapaciteta (skupina radionica i aktivnosti), koji se odnose na zaštitu okoliša i prirode,
* izdavanje publikacije o aktivnom sudjelovanju u zaštiti okoliša i prirode,
* emitiranje radio emisije o mogućnostima aktivnog sudjelovanja u zaštiti okoliša i prirode.
  1. **Planirani iznos i ukupna vrijednost**

Iznos raspoloživih sredstava: 50.000,00 kuna

Raspon sredstava namijenjen za financiranje pojedinog projekta i programa:

od 4.000,00 do 10.000,00 kuna

Očekivani broj projekata i programa koji će se ugovoriti za financiranje: 12

Upravno tijelo Grada Osijeka nadležno za provedbu: Upravni odjel za graditeljstvo, energetsku učinkovitost i zaštitu okoliša.

1. **Komunalno stambeno područje**

**7.1. Opis problema čijem se rješavanju želi doprinijeti:**

Organizacije civilnoga društva imaju važnu ulogu u području edukacije i poticanja građana na sudjelovanje pri unapređenju kvalitete komunalnih usluga i kvalitete stanovanja, te zaštiti voda na području grada. Svojom suradnjom i radom s nadležnim tijelima, institucijama i lokalnom samoupravom udruge pridonose demokratizaciji društva te su u mogućnosti izravno djelovati na terenu u rješavanju konkretnih potreba zajednice i pojedinaca.

* 1. **Ciljevi**

**Glavni cilj**: Unaprijediti kvalitetu komunalnih usluga i kvalitete stanovanja u gradu te doprinijeti edukaciji kroz financiranje projekata udruga koje se sustavno bave unapređenjem kvalitete komunalnih usluga i kvalitete stanovanja, te zaštiti voda.

**Posebni ciljevi:**

* unapređenje kvalitete komunalnih usluga i kvalitete stanovanja u gradu
* edukacija i poticanje građana na sudjelovanje u zaštiti voda, vodosnabdjevanju i odvodnji na razini lokalne i mjesne samouprave i
* ostale aktivnosti iz ovog područja kojima se ispunjavaju ciljevi i prioriteti definirani strateškim i planskim dokumentima.
  1. **Prioriteti za dodjelu sredstava**
* programi/projekti kojima se poboljšava kvaliteta komunalnih usluga i kvalitete stanovanja u gradu
* informiranje i edukacija građanstva o potrebi i načinu kojim se može unaprijediti kvaliteta komunalnih usluga i kvalitete stanovanja u gradu te u zaštiti voda, vodosnabdjevanju i odvodnji.
  1. **Prihvatljive aktivnosti:**
* organiziranje seminara, predavanja, tribina, konferencija
* savjetovanje i edukacija
* obilježavanje važnijih datuma
* organiziranje zajedničkih aktivnosti - članova udruge i drugih zainteresiranih kojim se pridonosi očuvanju voda te kvaliteti stanovanja i drugih navedenih posebnih ciljeva.

* 1. **Planirani iznos i ukupna vrijednost**

Iznos raspoloživih sredstava: 20.000,00 kuna

Raspon sredstava namijenjen za financiranje pojedinog projekta i programa: od 2.000,00 do 10.000,00 kuna

Očekivani broj projekata i programa koji će se ugovoriti za financiranje: 3

Upravno tijelo Grada Osijeka nadležno za provedbu: Upravni odjel za komunalno gospodarstvo, promet i mjesnu samoupravu.

1. **Gospodarstvo**
   1. **Opis problema čijem se rješavanju želi doprinijeti:**

Problemi s kojima se gospodarstvo Republike Hrvatske suočava, kao što su velika nezaposlenost te nedostatak poduzetničkih i turističkih aktivnosti može se jednim dijelom riješiti provedbom programa i projekata udruga. Gospodarstvo će napredovati ako veći broj građana prepozna poduzetništvo kao atraktivnu opciju. Udruge mogu organiziranjem savjetovanja, edukacija, radionica, konferencija i manifestacija pružiti građanima znanja i prenijeti iskustva iz određenih područja u gospodarstvu te ih potaknuti da i sami sudjeluju u razvoju gospodarstva.

* 1. **Ciljevi**

**Glavni** cilj: Doprinijeti razvoju i unapređenju gospodarstva kroz financiranje programa i projekata udruga

**Posebni ciljevi:**

* pokretanje, razvoj i unapređenje poduzetništva
* očuvanje tradicionalnih proizvoda i suvenira
* educiranje nezaposlenih
* razvoj turizma
* razvoj inovatorstva
  1. Prioriteti za dodjelu sredstava:
* poticanje i razvoj socijalnog poduzetništva
* informiranje, savjetovanje i edukacije vezane uz pokretanje i razvoj poduzetničkih aktivnosti
* informiranje, savjetovanje i edukacije u IT sektoru
* informiranje, savjetovanje i edukacije vezane uz očuvanje tradicionalnih proizvoda i suvenira
* savjetovanje i edukacija nezaposlenih
* poticanje i unapređenje turizma
* poticanje i razvoj inovatorstva.
  1. Prihvatljive aktivnosti:
* organiziranje edukacija, savjetovanja i radionica
* organiziranje konferencija, natjecanja i drugih gospodarskih i turističkih manifestacija.
  1. Planirani iznos i ukupna vrijednost

Iznos raspoloživih sredstava: 50.000,00 kuna

Raspon sredstava namijenjen za financiranje pojedinog projekta i programa: od 5.000,00 do 10.000,00 kuna

Očekivani broj projekata i programa koji će se ugovoriti za financiranje: 7

Upravno tijelo Grada Osijeka nadležno za provedbu: Upravni odjel za gospodarstvo.

1. **Izvaninstitucionalno obrazovanje**

**9.1. Opis problema čijem se rješavanju želi doprinijeti:**

U redovnom odgojno-obrazovnom procesu, kao i u izvannastavnim i izvanškolskim aktivnostima, postoji potreba za dodatnim razvijanjem potreba, interesa i potencijala djece i mladih te stjecanjem novih znanja, vještina i kompetencija, te se to nastoji omogućiti izvaninstitucionalnom provedbom projekata udruga.

U sklopu ovog područja nastoji se doprinijeti razvoju demokratskih načela i aktivnog građanstva, unaprijediti životne vještine djece i mladih, poticati kreativnost, stvaralaštvo i poduzetničke vještine, zdrave stilove života u djece i mladih kao i razvijati njihove vještine i kompetencije, te usmjeriti ih na pozitivna opredjeljenja za odgovorno ponašanje i jačanje društvene uloge.

U suradnji s udrugama kao ravnopravnim partnerima, provedbom ovih projekata nastoji se osigurati svima dostupno, kvalitetno, vrijednosno usmjereno, održivo i primjenjivo obrazovanje djece i mladih u sklopu izvannastavnih i izvanškolskih aktivnosti, te zadovoljiti interese i potrebe djece i mladih kroz poticanje provedbe niza mjera i aktivnosti iz nacionalnih strategija, programa i akcijskih planova, kao i odredaba konvencija, zakona i pravilnika koje su u nadležnosti Grada Osijeka.

**9.2. Ciljevi:**

**Glavni cilj:** Povećati mogućnosti djeci i mladima da izvan redovnog odgojno-obrazovnog sustava steknu znanje, vještine i usvoje primjerena stajališta te poboljšaju kvalitetu života u skladu sa svojim interesima i sposobnostima kroz financiranje projekta udruga koje se sustavno bave neformalnim obrazovanjem, izobrazbom, kreativnošću, unapređivanjem vještina i sposobnosti.

**Posebni ciljevi:**

* obrazovanje za djelovanje djece i mladih u civilnom društvu
* organizacija izvannastavnih i izvanškolskih aktivnosti
* odgoj i obrazovanje za unapređenje života i životnih vještina i sposobnosti
* ostale aktivnosti iz ovog područja kojima se ispunjavaju ciljevi i prioriteti definirani strateškim i planskim dokumentima

**9.3. Prioriteti za dodjelu sredstava**

* izobrazba djece i mladih za djelovanje u civilnom društvu
* organiziranje izvannastavnih i izvanškolskih aktivnosti
* aktivnosti kojima se ispunjavaju ciljevi i prioriteti definirani strateškim i planskim dokumentima

**9.4. Prihvatljive aktivnosti:**

* organiziranje izobrazbi, seminara, predavanja, tribina
* organiziranje izvannastavne (terenske) nastave
* obilježavanje značajnih datuma i važnih obljetnica
* organiziranje susreta, natjecanja, priredbi, festivala, koncerata i drugih manifestacija
* izdavanje audio, video i pisanih uradaka

**9.5. Planirani iznos i ukupna vrijednost**

Iznos raspoloživih sredstava: 27.500,00 kuna

Raspon sredstava namijenjen za financiranje pojedinog projekta i programa: od 4.000,00 do 8.000,00 kuna

Očekivan broj projekta i programa koji će se ugovoriti za financiranje: 5

Upravno tijelo Grada Osijeka nadležno za provedbu: Upravni odjel za društvene djelatnosti.

1. Socijalne djelatnosti i zaštita zdravlja
   1. **Socijalno-humanitarna djelatnost i zaštita zdravlja**
      1. **Opis problema čijem se rješavanju želi doprinijeti:**

Projekti od interesa za Grad Osijek za čije se financiranje osiguravaju sredstva u Proračunu Grada Osijeka jesu oni koji zadovoljavaju javne potrebe građana i pridonose razvitku Grada s ciljem unapređenja aktivnosti usmjerenih prema ranjivim društvenim skupinama, posebice osobama u socijalnoj potrebi, djeci, mladima, osobama starije životne dobi, osobama s invaliditetom kojima je potrebna podrška lokalne zajednice u njihovom svakodnevnom životu.

**10.1.2 Ciljevi:**

**Glavni cilj:** Jačanje kapaciteta udruga na području Grada Osijeka za pružanje kvalitetnijih socijalnih, humanitarnih, zdravstvenih i sličnih usluga kroz njihove projekte koje provode na lokalnoj razini.

**Posebni ciljevi:**

* smanjenje i prevencija siromaštva i socijalne isključenosti
* zaštita i promicanje prava osoba s invaliditetom i djece s teškoćama u razvoju
* zaštita zdravlja
* zaštita i promicanje prava starih i nemoćnih osoba
* prevencija i borba protiv svih oblika ovisnosti.

**10.1.3 Prioriteti za dodjelu sredstava:**

* provođenje aktivnosti na smanjenu i prevenciji siromaštva i socijalne isključenosti najugroženijim skupinama građana
* provođenje aktivnosti na zaštiti i promicanju prava osoba s invaliditetom i djece s teškoćama u razvoju
* provođenje aktivnosti usmjerene na zaštitu zdravlja građana
* provođenje aktivnosti na zaštiti i promicanju prava starih i nemoćnih osoba
* provođenje aktivnosti u prevenciji i borbi protiv svih oblika ovisnosti

**10.1.4. Prihvatljive aktivnosti:**

* provođenje preventivnih i edukativnih aktivnosti kojima se zadovoljavaju javne potrebe građana u području socijalne skrbi i zdravstva
* individualni i grupni rad s korisnicima
* različite radionice
* organiziranje edukacija, seminara, predavanja, tribina
* obilježavanje značajnih datuma i važnih obljetnica
* promicanje volonterstva

**10.1.5. Planirani iznos i ukupna vrijednost**

Iznos raspoloživih sredstava: 200.000,00 kuna

Raspon sredstava namijenjen za financiranje pojedinog projekta i programa: od 5.000,00 do 15.000,00 kuna

Očekivani broj projekata i programa koji će se ugovoriti za financiranje: 30

Upravno tijelo Grada Osijeka nadležno za provedbu: Upravni odjel za socijalnu zaštitu, umirovljenike i zdravstvo.

* 1. **Unapređenje života umirovljenika (projekti udruga umirovljenika)**
     1. **Opis problema čijem se rješavanju želi doprinijeti:**

Starije osobe (umirovljenici) su prepoznati kao dobna skupina koja zahtjeva posebnu skrb. U Ustavu Republike Hrvatske, Zakonu o socijalnoj skrbi i Obiteljskom zakonu navode se kao posebna skupina koja zahtjeva dodatnu društvenu brigu i odgovornost. U području uspostave sustavnog pristupa u skrbi za starije osobe jedan od ciljeva koji se nastoje postići u skrbi za starije osobe jest korištenje izvaninstitucijskih oblika pomoći koji im osiguravaju veću kvalitetu života odnosno razvijanje različitih oblika socijalnih usluga koje pridonose uključivanju starijih osoba u život zajednice.

* + 1. **Ciljevi:**

**Glavni cilj:** Pružiti podršku projektima organizacija civilnog društva s ciljem kvalitetnijeg uključivanja umirovljenika i građana starije dobi u život lokalne zajednice.

**Posebni ciljevi:**

* unapređenje kvalitete života umirovljenika i građana starije dobi na području Grada Osijeka putem organiziranih dnevnih aktivnosti
* unapređenje i očuvanje zdravlja i prevencija bolesti (javnozdravstvene aktivnosti) umirovljenika i građana starije dobi
  + 1. **Prioriteti za dodjelu sredstava:**
* organiziranje aktivnosti (radionice, druženja i sl.) koje su prilagođene potrebama i interesima umirovljenika i građana starije dobi
* organiziranje aktivnosti usmjerenih na promicanje zdravlja i prevenciju bolesti (javnozdravstvene aktivnosti) umirovljenika i građana starije životne dobi
  + 1. **Prihvatljive aktivnosti:**
* organiziranje dnevnih aktivnosti (kreativne radionice, edukacijske sportsko-rekreativne, kulturno-zdravstvene, glazbene, informatičke, druženje i druge aktivnosti kojima se pridonosi ostvarivanju ciljeva ovog natječaja)

Način pružanja usluga ovisi o mogućnostima i interesima korisnika koji iz ukupne ponude usluga sukladno vlastitim interesima, željama i sklonostima odabiru pojedine od njih. Usluge organiziranih dnevnih aktivnosti provode se tjedno za svaku grupu aktivnosti. Pojedina grupa aktivnosti može se provoditi jedan ili više dana tjedno, a traje dok je korisnik spreman sudjelovati u organiziranim dnevnim aktivnostima

* obilježavanje značajnih datuma i važnih obljetnica
* organiziranje zdravstvenih aktivnosti na unapređenju zdravlja i prevenciji bolesti kod starijih osoba
* organiziranje edukacija, seminara, predavanja, tribina
* individualni i grupni rad s korisnicima.
  + 1. **Planirani iznos i ukupna vrijednost**

Iznos raspoloživih sredstava: 150.000,00 kuna

Raspon sredstava namijenjen za financiranje pojedinog projekta i programa: od 5.000,00 do 30.000,00 kuna

Očekivani broj projekata i programa koji će se ugovoriti za financiranje: 7

Upravno tijelo Grada Osijeka nadležno za provedbu: Upravni odjel za socijalnu zaštitu, umirovljenike i zdravstvo.

* 1. **Podrška obitelji**

* + 1. **Opis problema čijem se rješavanju želi doprinijeti:**

Temeljem Konvencije UN-a o pravima djeteta, svako dijete ima pravo na roditeljstvo koje promiče njegovu dobrobit i puni razvoj potencijala. Potreba da se društveni čimbenici bave roditeljskom skrbi proizlazi upravo iz spomenutog dokumenta koji je definirao prava djeteta, ali i odredio okvir u kojem se sagledavaju odnosi između roditelja i djece, te roditeljska i društvena odgovornost. Odgovorno roditeljstvo nije samo odgovornost roditelja nego i društvene zajednice. Aktivnosti koje organizacije civilnog društva provode kroz programe namijenjene podršci obitelji pomoći će roditeljima da upoznaju razvoj djeteta, uspostave odnose u obitelji koji će povoljno djelovati na taj razvoj, da imaju realna očekivanja od svoje djece, da nauče više o roditeljstvu, stavovima, uvjerenjima i ciljevima te u konačnici ostvare bolji odnos s djecom.

* + 1. **Ciljevi:**

**Glavni cilj:** Jačanje svijesti o vrijednostima obiteljskog i roditeljskog odgoja za zdrav razvoj djeteta

**Posebni ciljevi:**

**-** uspostavljanje sustava podrške obitelji

* razvijanje kulture odgovornog i kompetentnog roditeljstva
  + 1. **Prioriteti za dodjelu sredstava:**
* promoviranje odgovornog i kvalitetnog roditeljstva i pomoć roditeljima u odgoju i razvoju djeteta
* promoviranje volonterstva
  + 1. **Prihvatljive aktivnosti:**
* unapređenje dostupnosti i kvalitete podrške obitelji putem radionica, škola za roditelje, telefonskog informiranja i sl.
* individualni i grupni rad s korisnicima
* obilježavanje značajnih datuma i važnijih događaja
* organiziranje edukacija, seminara, predavanja, tribina
  + 1. **Planirani iznos i ukupna vrijednost**

Iznos raspoloživih sredstava: 30.000,00 kuna

Raspon sredstava namijenjen za financiranje pojedinog projekta i programa: od 5.000,00 do 30.000,00 kuna

Očekivani broj projekata i programa koji će se ugovoriti za financiranje: 5

Upravno tijelo Grada Osijeka nadležno za provedbu: Upravni odjel za socijalnu zaštitu, umirovljenike i zdravstvo.

* 1. **Edukativni programi i aktivnosti o pravima i dobrobiti djece**

* + 1. **Opis problema čijem se rješavanju želi doprinijeti:**

Djeca nisu dovoljno uključena u društvo te im nedostaje znanja o tome gdje bi se mogla uključiti. Stoga je važno poduzimanje odgovarajućih aktivnosti na ovom području u suradnji s organizacijama civilnoga društva, odnosno uključivanje djece u donošenje odluka koje se odnose na njihovu dobrobit, kao i poučavanje o tome kako ovo pravo ostvariti.

* + 1. **Ciljevi:**

**Glavni cilj:** Unapređenje zaštite prava i dobrobiti djece

**Posebni ciljevi:**

**-** jačanje položaja djece u zajednici

* praćenje i promicanje dječjih prava
* informiranje djece o pravima djeteta i organizacija akcija za ostvarivanje tih prava i potreba uz aktivno sudjelovanje djecu u ukupnom društvenom životu
* provođenje organiziranih aktivnosti s djecom i za djecu u slobodno vrijeme radi poticanja njihove kreativnosti, stvaralaštva i samopouzdanja i njihove participacije u lokalnoj zajednici
  + 1. **Prioriteti za dodjelu sredstava:**
* promoviranje prava i dobrobiti djece kao ravnopravnog člana zajednice kroz osmišljene i organizirane aktivnosti s djecom i za djecu u njihovo slobodno vrijeme
* promoviranje volonterstva
  + 1. **Prihvatljive aktivnosti:**
* radionice za djecu
* individualni i grupni rad s korisnicima
* obilježavanje značajnih datuma i važnijih događaja
* održavanje događaja u svrhu osvješćivanja i informiranja o zaštiti dječjih prava
* organiziranje edukacija, seminara, predavanja, tribina
  + 1. **Planirani iznos i ukupna vrijednost**

Iznos raspoloživih sredstava: 20.000,00 kuna

Raspon sredstava namijenjen za financiranje pojedinog projekta i programa: od 5.000,00 do 20.000,00 kuna

Očekivani broj projekata i programa koji će se ugovoriti za financiranje: 5

Upravno tijelo Grada Osijeka nadležno za provedbu: Upravni odjel za socijalnu zaštitu, umirovljenike i zdravstvo.

* 1. **Pružanje psihosocijalne pomoći i SOS telefon**
     1. **Opis problema čijem se rješavanju želi doprinijeti:**

U rješavanju svakodnevnih problema građanima koji trebaju stručnu pomoć treba omogućiti besplatnu psihološku pomoć. Psihologija se bavi svim područjima ljudskog djelovanja i života pa tako može pomoći kod vršnjačkog nasilja, nasilja u obitelji ili biti podrška ovisniku i sl. jer omogućuje da bolje upoznamo sebe i da se lakše nosimo s problemima. U poboljšanju kvalitete života građana važnu ulogu imaju udruge koje okupljaju stručnjake te pružaju besplatne psihološke sadržaje putem SOS telefona kao svojevrsnu samopomoć pri rješavanju problema.

* + 1. **Ciljevi:**

**Glavni cilj:** Pružanje besplatne preventivne i savjetodavne psihološke pomoći osobama u potrebi

**Posebni ciljevi:**

* poboljšanje mentalnog zdravlja i kvalitete života građana i zaštita ljudskih, a posebno dječjih prava
* uspostava kontinuirane besplatne savjetodavne psihološke pomoći putem savjetovališta i SOS telefonske linije za sve građane u potrebi
* formiranje tima stručnjaka (psihologa) radi unapređivanja prakse u pružanju kvalitetne besplatne psihološke pomoći za građane
  + 1. **Prioriteti za dodjelu sredstava:**
* pružanje psihosocijalnog tretmana pojedincima, obiteljima, grupama u nevolji putem organiziranog besplatnog individualnog i grupnog savjetovanja
* savjetovanje pojedinaca u potrebi putem organiziranog besplatnog SOS telefona za sve građane u potrebi
* organiziranje educiranog tima stručnjaka – psihologa za pružanje psihosocijalnih sadržaja
  + 1. **Prihvatljive aktivnosti**
* programi besplatnog individualnog i grupnog savjetovanja putem organiziranog Savjetovališta
* pružanje psihosocijalne pomoći putem SOS besplatne telefonske linije
* održavanje događaja u svrhu osvješćivanja građana i informiranja o psihologijskim temama (edukacije, seminari, predavanja, tribine)
* obilježavanje značajnih datuma i važnijih događaja
  + 1. **Planirani iznos i ukupna vrijednost**

Iznos raspoloživih sredstava: 40.000,00 kuna

Raspon sredstava namijenjen za financiranje pojedinog projekta i programa: od 5.000,00 do 40.000,00 kuna

Očekivani broj projekata i programa koji će se ugovoriti za financiranje: 5

Upravno tijelo Grada Osijeka nadležno za provedbu: Upravni odjel za socijalnu zaštitu, umirovljenike i zdravstvo.

* 1. **Prevencija poremećaja u ponašanju djece i mladih**
     1. **Opis problema čijem se rješavanju želi doprinijeti:**

Poremećaj u ponašanju je ponašanje koje se znatnije razlikuje od uobičajenog ponašanja većine djece i mladih određene sredine, ponašanje koje je štetno i/ili opasno kako za osobu koja se tako ponaša, tako i za njenu širu okolinu, te ponašanje koje zbog toga iziskuje dodatnu stručnu i/ili širu društvenu pomoć radi uspješne socijalne integracije takve osobe. Mnoga rizična ponašanja djece i mladih jedino je moguće prevenirati podizanjem kvalitete života u svakodnevnim socijalnim zajednicama. Ovim natječajem želi se poticati provedba i razvoj inovativnih aktivnosti za djecu, mlade i obitelj koje imaju za cilj smanjiti rizik i povećati zaštitu od rizičnih ponašanja.

* + 1. **Ciljevi:**

**Glavni cilj:** Prevencija neprimjernih i rizičnih ponašanja djece i mladih

**Posebni ciljevi:**

* poboljšanje kvalitete života djece i mladih i motivirati ih na zdrave načine življenja u zajednici
* preveniranje ili smanjenje broja rizičnog ponašanja djece i mladih
* pružanje podrške djeci i mladima, a posebno djeci iz socijalno ugroženih obitelji
  + 1. **Prioriteti za dodjelu sredstava:**
* organiziranje besplatnih kvalitetnih aktivnosti za poticanje kreativnosti i stvaralaštva djece i mladih u njihovo slobodno vrijeme
* organiziranje događanja za djecu i mlade s ciljem podizanja kvalitete života djece i mladih u lokalnoj zajednici
* osiguranje pružanja podrške djeci i mladima te roditeljima
* promicanje volonterstva.
  + 1. **Prihvatljive aktivnosti:**
* razne tematske radionice za djecu i mlade za razvoj socijalnih vještina i kreativnosti
* edukativno-promotivne aktivnosti
* organizacija događanja (akcija, inicijativa i dr.) s ciljem podizanja kvalitete življenja djece
* pružanje podrške djeci i roditeljima u odgoju djece
* obilježavanje značajnih datuma i važnijih događaja
  + 1. **Planirani iznos i ukupna vrijednost**

Iznos raspoloživih sredstava: 40.000,00 kuna

Raspon sredstava namijenjen za financiranje pojedinog projekta i programa: od 5.000,00 do 40.000,00 kuna

Očekivani broj projekata i programa koji će se ugovoriti za financiranje: 5

Upravno tijelo Grada Osijeka nadležno za provedbu: Upravni odjel za socijalnu zaštitu, umirovljenike i zdravstvo.

* 1. **Zaštita djece i mladih**

**10.7.1. Opis problema čijem se rješavanju želi doprinijeti:**

Sva djeca imaju pravo na jednako uživanje i zaštitu njihovih prava i temeljnih sloboda. Međutim, postojeća praksa pokazuje da su neka djeca izloženija većem riziku ugrožavanja njihovih prava te da im je sukladno tome potrebno pružiti posebnu pozornost i osigurati mjere za njihovu zaštitu. Aktivnostima organizacija civilnog društva nastoji se povećati stupanj informiranosti djece i mladih za prepoznavanje nasilnih oblika ponašanja (emocionalno, tjelesno, seksualno nasilje) te primjereno reagiranje u slučaju nasilja kao i o dostupnosti odgovarajućih oblika pomoći i podrške.

**10.7.2. Ciljevi:**

**Glavni cilj**: Poboljšati svijest javnosti o zaštiti djece i mladih u svakodnevnom životu

**Posebni ciljevi:**

* senzibiliziranje javnosti za probleme djece i mladih
* podizanje svijesti djece o mogućim izazovima s kojima se susreću u svakodnevnom životu (emocionalno, tjelesno, seksualno nasilje)
* promocija i poticanje na zaštitu djece i mladih

**10.7.3. Prioriteti za dodjelu sredstava:**

* organiziranje preventivnih i edukativnih aktivnosti koji su umjereni promicanju, unapređivanju i zaštiti djece i mladih (pružanje podrške kroz informiranje, edukacije i savjetovanje o zaštiti djece i mladih
* promicanje volonterstva.

**10.7.4. Prihvatljive aktivnosti:**

* edukativno-promotivne aktivnosti
* radionice, edukacije, predavanja, seminari i dr.
* organizacija događanja (akcija, inicijativa i dr.)
* obilježavanje značajnih datuma i važnijih događaja

**10.7.5. Planirani iznos i ukupna vrijednost**

Iznos raspoloživih sredstava: 30.000,00 kuna

Raspon sredstava namijenjen za financiranje pojedinog projekta i programa: od 5.000,00 do 30.000,00 kuna

Očekivani broj projekata i programa koji će se ugovoriti za financiranje: 5

Upravno tijelo Grada Osijeka nadležno za provedbu: Upravni odjel za socijalnu zaštitu, umirovljenike i zdravstvo.

* 1. **Prevencija nasilja nad djecom i među djecom**

**10.8.1. Opis problema čijem se rješavanju želi doprinijeti:**

Uznemiravanje putem interneta te vršnjačko nasilje među djecom i mladima ubrajaju se među najznačajnije socijalne rizike kojima su izložena djeca i mladi. Poseban rizik za rast i razvoj djece u današnje vrijeme informatizacije društva je svakako dostupnost različitih pornografskih sadržaja djeci, ali i uznemiravanje djece putem interneta.

**10.8.2. Ciljevi:**

**Glavni cilj:** Prevencija elektroničkog nasilja nad i među djecom i mladima (projekti usmjereni zaštiti djece od opasnosti kojima se izlažu prilikom korištenja računala, Interneta i drugih sredstava komuniciranja na daljinu, prevencija nasilja na društvenim mrežama s naglaskom na prevenciju govora mržnje i dr.)

**Posebni ciljevi:**

* zaštita djece i mladih prilikom korištenja interneta i modernih tehnologija te osmišljavanje sustava i alata za prevenciju zlostavljanja putem interneta i modernih tehnologija
* smanjenje broja nasilja nad djecom i među djecom

**10.8.3. Prioriteti za dodjelu sredstava:**

- pružanje besplatnih savjetodavnih usluga za djecu i i roditelje

- provedba inovativnih kampanja prevencije nasilja nad i među djecom na društvenim mrežama

- promicanje volonterstva

**10.8.4. Prihvatljive aktivnosti:**

- neposredan rad s korisnicima (djecom, roditeljima,djelatnicima ustanova)

- savjetodavne usluge za djecu i roditelje

- individualni i grupni rad s korisnicima

- edukacijske aktivnosti usmjerene na zaštitu djece od seksualnog iskorištavanja i zlostavljanja putem interneta ali i drugih oblika zlostavljanja vezanih za uporabu interneta

- aktivnosti (javna kampanja, radionice, okrugli stolovi i dr.) usmjerene na aktivno zalaganje za sprečavanje svih oblika zlostavljanja djece vezanih uz uporabu interneta.

**10.8.5. Planirani iznos i ukupna vrijednost:**

Iznos raspoloživih sredstava: 50.000,00 kuna

Raspon sredstava namijenjen za financiranje pojedinog projekta i programa: od 5.000,00 do 50.000,00 kuna

Očekivani broj projekata i programa koji će se ugovoriti za financiranje: 2

Upravno tijelo Grada Osijeka nadležno za provedbu: Upravni odjel za socijalnu zaštitu, umirovljenike i zdravstvo.

**11. Promicanje vrijednosti Domovinskog rata**

**11.1. Opis problema čijem se rješavanju želi doprinijeti**

Nedovoljna zastupljenost u edukaciji mlađih generacija, prava istina o Domovinskom ratu, veliki broj oboljenja i suicida hrvatskih branitelja, neriješeni statusni problemi branitelja.

**11.2. Ciljevi**

**Glavni cilj:**

Domovinski rat i stvaranje Republike Hrvatske prikazati u istinitom i pravom svjetlu, smanjiti broj suicida u braniteljskoj populaciji, preventivno smanjiti broj oboljenja, integrirati branitelje u društvo, poboljšanje života hrvatskih branitelja, stradalnika i njihovih obitelji

**Posebni ciljevi:**

* provođenje pomoći i samopomoći, resocijalizacije i integracije članova udruge
* unapređenje kvalitete života i pružanje psihosocijalne pomoći braniteljima Domovinskog rata i članovima njihovih obitelji, invalidima Domovinskog rata i članovima njihovih obitelji, civilnim žrtvama Domovinskog rata, obiteljima poginulih i nestalih branitelja i civila Domovinskog rata, članovima obitelji ekshumiranih i identificiranih branitelja
* obilježavanje važnijih obljetnica i očuvanje uspomena na Domovinski rat
* poboljšanje kvalitete života kroz organiziranje sportskih, kulturnih i drugih oblika druženja članova udruge
* ostale aktivnosti iz ovog područja kojima se ispunjavaju ciljevi i prioriteti definirani strateškim i planskim dokumentima.

**11.3. Prioriteti za dodjelu sredstava**

* edukacije o pomoći i samopomoći, resocijalizaciji i integraciji članova udruge
* rad na unapređivanju kvalitete života i pružanja psihosocijalne pomoći braniteljima Domovinskog rata i članovima njihovih obitelji, invalidima Domovinskog rata i članovima njihovih obitelji, civilnim žrtvama Domovinskog rata, obiteljima poginulih i nestalih branitelja i civila Domovinskog rata, članovima obitelji ekshumiranih i identificiranih branitelja
* promoviranje važnijih obljetnica i očuvanja uspomena na Domovinski rat
* rad na poboljšanju kvalitete života kroz organiziranje sportskih, kulturnih i drugih oblika druženja članova udruge.

**11.4. Prihvatljive aktivnosti:**

* obilježavanje obljetnica
* psihosocijalna, pravna i svekolika pomoć braniteljskoj i stradalničkoj populaciji
* izdavanje i promocija knjiga, sudjelovanje u edukaciji djece i mladeži
* organizacija okruglih stolova i tribina
* edukacija braniteljske i stradalničke populacije o informatizaciji
* organizacija i provođenje športskih, kulturno umjetničkih i drugih aktivnosti

**11.5. Planirani iznos i ukupna vrijednost**

Iznos raspoloživih sredstava: 220.000,00 kuna

Raspon sredstava namijenjenih za financiranje pojedinih projekata i programa:

od 2.000,00 do 25.000,00 kuna

Očekivani broj projekata i programa koji će se ugovoriti za financiranje: 20

Upravno tijelo Grada Osijeka nadležno za provedbu: Ured Gradonačelnika

1. FORMALNI UVJETI jAVNOG NATJEČAJA

* 1. Prihvatljivi prijavitelji: tko može podnijeti prijavu?

Prihvatljivi prijavitelji su udruge koje ispunjavaju sljedeće kriterije:

* upisane u Registar udruga, odnosno drugi odgovarajući registar
* upisane u Registar neprofitnih organizacija
* svojim statutom opredijeljene za obavljanje djelatnosti i aktivnosti koje su predmet financiranja prema područjima i kojima promiču uvjerenja i ciljeve koji nisu u suprotnosti s Ustavom i zakonom
* statut mora biti usklađen sa Zakonom o udrugama, odnosno pravovremeno predan zahtjev za upis promjene statuta nadležnom uredu državne uprave
* vode transparentno financijsko poslovanje – financijski izvještaji javno su dostupni u Registru neprofitnih organizacija (za obveznike dvojnog knjigovodstva: godišnji Izvještaj o prihodima i rashodima, Bilanca i Bilješke uz financijske izvještaje za 2016., a za obveznike jednostavnog knjigovodstva: Godišnji financijski izvještaj o primicima i izdacima za 2016.)
* uredno ispunjavaju obveze iz svih prethodno sklopljenih ugovora o financiranju iz proračuna Grada Osijeka te ostalih javnih izvora
* uredno ispunjavaju obveze plaćanja doprinosa za mirovinsko i zdravstveno osiguranje i plaćanja poreza te druga davanja prema državnom proračunu i Proračunu Grada Osijeka
* protiv korisnika financiranja, odnosno osobe ovlaštene za zastupanje udruge i voditelja programa ili projekta ne smije se voditi kazneni postupak niti smije biti pravomoćno osuđen za prekršaje ili kaznena djela definirana Uredbom o kriterijima, mjerilima i postupcima financiranja i ugovaranja programa i projekata od interesa za opće dobro koje provode udruge
* imaju općim aktom uspostavljen model dobrog financijskog upravljanja i kontrola te način sprječavanja sukoba interesa pri raspolaganju javnim sredstvima
* imaju prikladan način javnog objavljivanja programskog i financijskog izvještaja o radu za proteklu godinu (na mrežnim stranicama udruge, odnosno na drugi odgovarajući način)
* imaju odgovarajuće organizacijske kapacitete i ljudske resurse za provedbu programa ili projekta
* udruga ima financijski plan i program rada Udruge za 2018.
* korisnici projekta/programa moraju biti stanovnici Grada Osijeka
* prijavljeni projekt/program mora zadovoljavati javne potrebe od interesa za Grad, doprinositi razvoju i općem napretku Grada te promicati njegov položaj i ugled i biti utvrđen kao prioritetno područje
* udruga koja traži financiranje mora biti do raspisivanja javnog natječaja registrirana na području Grada Osijeka najmanje jednu godinu
* aktivnosti moraju biti izvršene unutar proračunske 2018.

Udruga može prijaviti na Javni natječaj najviše jedan projekt ili program za jedno područje financiranja, a ukupno se može prijaviti na najviše dva područja financiranja.

* 1. **Partnerstvo**

Za provođenje projekta/programa poželjno je da udruga ima partnera.

Prijavitelj može djelovati u partnerstvu s više partnera. Partneri mogu sudjelovati u najviše dvije prijave na ovom Javnom natječaju.

Partneri moraju zadovoljiti sve uvjete prihvatljivosti koji vrijede za prijavitelja navedeni pod točkom 1.1. Prihvatljivi prijavitelji: tko može podnijeti prijavu?

Prijavitelj i partner moraju potpisati partnersku izjavu te urediti međusobni odnos.

Prijavitelj i partner prijavi trebaju priložiti popunjenu, potpisom odgovorne osobe te pečatom ovjerenu Izjavu o partnerstvu.

Izjavu popunjava i potpisuje svaki od partnera pojedinačno.

* 1. **Financijska sredstva**

Odobrena sredstva financijske potpore korisnik je dužan utrošiti isključivo za realizaciju programa ili projekta utvrđenog ugovorom.

Sredstva se smatraju namjenski utrošenim ako su korištena isključivo za financiranje prihvatljivih i opravdanih troškova u realizaciji programa ili projekta utvrđenog ugovorom odnosno Proračunom projekta.

Svako odstupanje od proračuna bez odobrenja nadležnog upravnog tijela Grada Osijeka smatrat će se nenamjenskim trošenjem sredstava.

* + 1. Prihvatljivi troškovi:

Izravni troškovi:

* koji su nastali za vrijeme razdoblja provedbe programa ili projekta u skladu s ugovorom osim troškova završnih izvještaja, revizije i vrednovanja, a plaćeni su do datuma odobravanja završnog izvještaja.
* moraju biti navedeni u ukupnom predviđenom proračunu programa ili projekta
* nužni su za provođenje programa ili projekta koji je predmetom dodjele financijskih sredstava
* trebaju biti umjereni, opravdani i usuglašeni sa zahtjevima racionalnog financijskog upravljanja, sukladno načelima ekonomičnosti i učinkovitosti
* troškovi zaposlenika angažiranih na programu ili projektu koji odgovaraju stvarnim izdacima za plaće te porezima i doprinosima iz plaće i drugim troškovima vezanim uz plaću i naknade (uz uvjet da plaće, naknade i troškovi trebaju biti u skladu s onima koje imaju službenici/namještenici Gradske uprave Grada Osijeka (u iznosu od 53 kune/sat bruto)
* putni troškovi i troškovi dnevnica za zaposlenike i druge osobe koje sudjeluju u programu ili projektu, pod uvjetom da su u skladu s pravilima o visini iznosa za takve naknade za korisnike koji se financiraju iz sredstava državnog proračuna
* troškovi kupnje ili iznajmljivanja opreme i materijala (novih ili rabljenih) namijenjenih isključivo za program ili projekt
* ostali troškovi i usluge pod uvjetom da su u skladu s tržišnim cijenama (npr. troškovi kampanje, edukacije za ključne korisnike (npr. troškovi organizacije, najam dvorane, izrada edukacijskih materijala) praćenja i vrednovanja provedbe projekta, drugi troškovi neophodni i neposredno vezani i nužni za provedbu projektnih aktivnosti i sl.)
* troškovi potrošne robe
* administrativni troškovi
* troškovi koji izravno proistječu iz zahtjeva ugovora, uključujući troškove financijskih usluga
* doprinos rada volontera priznaje se kao oblik sufinanciranja te se određuje u iznosu od 33 kune/sat.

Neizravni troškovi:

Osim izravnih, korisniku sredstava se može odobriti i pokrivanje dijela neizravnih troškova koji su neizravno povezani s provedbom projekta u ukupnom iznosu od maksimalno 25% od ukupnog iznosa proračuna projekta ili programa, a predstavljaju troškove obavljanja osnovne djelatnosti udruga:

* najam ureda
* režije (energija, voda, plin)
* knjigovodstveni servis
* troškovi telefona, pošte
  + 1. **Neprihvatljivi troškovi**
* doprinosi u naravi
* dugovi i stavke za pokrivanje gubitaka ili dugova
* dospjele kamate
* stavke koje se već financiraju iz javnih izvora
* kupovina zemljišta ili građevina, osim kada je to nužno za izravno provođenje programa ili projekta, kada se vlasništvo mora prenijeti na korisnika financiranja i/ili partnere najkasnije po završetku programa ili projekta
* gubici na tečajnim razlikama
* zajmovi trećim stranama

1. NAČIN PRIJAVE NA JAVNI NATJEČAJ

Sve zainteresirane udruge koje ispunjavaju uvjete Natječaja prijavljuju svoje prijedloge projekata **na propisanim obrascima koji su sastavni dio Natječajne dokumentacije.**

Prijava na Javni natječaj mora sadržavati:

* ispunjen, potpisan i ovjeren obrazac za prijavu - opisa programa ili projekta (original i dvije kopije)
* ispunjen, potpisan i ovjeren obrazac proračuna programa ili projekta (original i dvije kopije)
* dokaz o sufinanciranju programa ili projekta od jedinica lokalne ili područne (regionalne) samouprave ili nekih drugih izvora sufinanciranja ako je sufinanciranje iskazano u obrascu proračuna programa ili projekta (preslika odluke i/ili ugovora o sufinanciranju). obrazac izjave o partnerstvu, ako ga udruga ima
* ispunjen i potpisan obrazac životopisa voditelja programa ili projekta (original i dvije kopije)
* ispunjen i potpisan obrazac izjave voditelja projekta i izvoditelja aktivnosti navedenih u opisu programskih ili projektnih aktivnosti, da su upoznati s programom ili projektom i svojim sudjelovanjem u provedbi
* dokaz o uredno predanom izvješću o provedbi volontiranja u udruzi ako je udruga prijavila volonterski rad (izvješće se predaje nadležnom ministarstvu)
* preslik financijskog plana i program rada Udruge za 2018.

Uz prijavu mogu biti priloženi materijali o prezentaciji rada udruge (isječci iz novina, brošure, publikacije i slično) na najviše pet stranica.

**Obrasci koji su sastavni dio natječajne dokumentacije se popunjavaju na računalu. Prijava u papirnatom obliku sadržava sve obvezne obrasce vlastoručno potpisane od strane osobe ovlaštene za zastupanje i voditelja projekta te ovjerene službenim pečatom udruge.**

**2.1. Sadržaj Obrasca za prijavu - opisa programa ili projekta**

Opisni obrazac projekta dio je obvezne dokumentacije, ispunjava se na hrvatskom jeziku i sadrži tražene podatke o udruzi koja prijavljuje projekt kao i o samom projektu koji se predlaže za financiranje. Ispunjava se na računalu.

Obrasci u kojima nedostaju navedeni podaci i rukom ispisani obrasci neće biti uzeti u razmatranje i takva prijava smatrat će se nevažećom.

* 1. **Sadržaj obrasca Proračuna**

Obrazac proračuna dio je obvezne dokumentacije, ispunjava se na hrvatskom jeziku i sadrži podatke o svim izravnim i neizravnim troškovima provedbe projekta, kao i ukupni iznos koji se traži od Grada Osijeka. Ispunjava se na računalu.

U Obrascu proračuna potrebno je razraditi izvore financiranja provedbe projekta:

* koliko se sredstava očekuje od Grada Osijeka i koliki je to postotak u ukupnom iznosu projekta
* koliko se sredstava očekuje od ostalih izvora financiranja i koliki je to postotak u ukupnom iznosu projekta (ako je osigurano njihovo sufinanciranje)
* koliko će sredstava pokriti sama udruga i koliki je to postotak u ukupnom iznosu projekta (ako udruga pokriva dio troškova)

Sve one prijave u kojima nedostaje obrazac proračuna, u kojima obrazac proračuna nije u potpunosti ispunjen ili je ispisan rukom smatrat će se nevažećima i neće biti uzete u razmatranje.

* 1. **Gdje poslati prijavu**

Prijave na natječaj s dokumentacijom se podnose:

* **u zatvorenoj omotnici, preporučeno poštom na adresu**

**Grad Osijek**

**Gradonačelnik**

**Kuhačeva 9**

**31000 Osijek**

ili

* **osobno u pisarnicu Grada Osijeka u uredovno vrijeme od 7.30 do 15.30 sati**

Na omotnici, u kojoj se nalazi prijava, potrebno je istaknuti sljedeće:

**„Ne otvaraj - za Javni natječaj za financiranje udruga u 2018. – *upisati:* točan broj i naziv područja financiranja iz Javnog natječaja za koji se prijavljuje projekt ili program“** .

* 1. **Rok za slanje prijave**

Rok za podnošenje prijedloga projekata i programa je 30 dana od dana objave, a zadnji dan za prijavu je **1. ožujak 2018.**

Zakašnjele prijave odnosno prijave s poštanskim žigom nakon 1. ožujka 2018. neće se razmatrati.

* 1. **Kome se obratiti ako imate pitanja**

Sva pitanja vezana za Javni natječaj mogu se postavljati isključivo elektroničkim putem, slanjem upita prema područjima financiranja na adrese:

1. Ljudska i manjinska prava ([natasa.izakovic@osijek.hr](mailto:natasa.izakovic@osijek.hr))
2. Demokratizacija i razvoj civilnog društva ([natasa.izakovic@osijek.hr](mailto:natasa.izakovic@osijek.hr))
3. Stvaralaštvo mladih ([natasa.izakovic@osijek.hr](mailto:natasa.izakovic@osijek.hr))
4. Zaštita potrošača ([natasa.izakovic@osijek.hr](mailto:natasa.izakovic@osijek.hr))
5. Počasna garda ([jasenka.madarevic@osijek.hr](mailto:jasenka.madarevic@osijek.hr))
6. Zaštita okoliša i održivi razvoj ([sonja.kovac@osijek.hr](mailto:sonja.kovac@osijek.hr))
7. Komunalno stambeno područje ([iva.kramaric@osijek.hr](mailto:iva.kramaric@osijek.hr))
8. Gospodarstvo ([slavica.barbic@osijek.hr](mailto:slavica.barbic@osijek.hr))
9. Izvaninstitucionalno obrazovanje ([marina.jaksic@osijek.hr](mailto:marina.jaksic@osijek.hr), [davor.brust@osijek.hr](mailto:davor.brust@osijek.hr))
10. Socijalne djelatnosti i zaštita zdravlja ([ivana.tomas@osijek.hr](mailto:ivana.tomas@osijek.hr), [rajna.bukic@osijek.hr](mailto:rajna.bukic@osijek.hr))
11. Udruge proistekle iz Domovinskog rata ([stjepan.viduka@osijek.hr](mailto:stjepan.viduka@osijek.hr))

i to najkasnije do 26. veljače 2018., s naznakom „Natječaj za udruge 2018.“

Odgovori na pojedine upite u najkraćem mogućem roku poslat će se izravno na elektroničke adrese onih koji su pitanja postavili i to najkasnije do 28. veljače 2018.

U svrhu osiguranja ravnopravnosti svih potencijalnih prijavitelja, Grad Osijek ne može davati prethodna mišljenja o prihvatljivosti prijavitelja, aktivnosti ili troškova navedenih u prijavi.

**3. NAČIN ODLUČIVANJA**

Sve pristigle prijave proći će kroz sljedeću proceduru:

**3.1. Provjera ispunjavanja formalnih uvjeta**

Po isteku roka za podnošenje prijava na Javni natječaj, Povjerenstvo za provjeru ispunjavanja formalnih uvjeta natječaja pristupit će postupku ocjene ispunjavanja propisanih (formalnih) uvjeta natječaja.

Sukladno članku 22. Pravilnika **Povjerenstvo za provjeru ispunjavanja formalnih uvjeta natječaja** osniva i imenuje Gradonačelnik, na prijedlog nadležnog upravnog tijela, a čine ga predsjednik i po dva člana iz nadležnog upravnog tijela prema području financiranja te njihovi zamjenici.

Povjerenstvo za provjeru ispunjavanja formalnih uvjeta natječaja radi na temelju poslovnika kojeg svi članovi prihvaćaju potpisivanjem izjave o prihvaćanju, a obavezni su potpisati i izjavu o nepristranosti i povjerljivosti iz članka 27. stavka 3. Uredbe.

U postupku provjere ispunjavanja formalnih uvjeta natječaja provjerava se:

* je li prijava predana u zatvorenoj omotnici s naznačenima nazivom Javnog natječaja i područjem financiranja
* je li prijava dostavljena u zadanome roku
* je li zatraženi iznos sredstava unutar financijskih pragova postavljenih u Javnom natječaju
* jesu li prijavitelj i partner prihvatljivi sukladno uputama za prijavitelje Javnog natječaja
* jesu li dostavljeni, potpisani i ovjereni svi obvezni obrasci
* vodi li udruga transparentno financijsko poslovanje odnosno jesu li financijski izvještaji javno dostupni u Registru neprofitnih organizacija (za obveznike dvojnog knjigovodstva: godišnji Izvještaj o prihodima i rashodima, Bilanca i Bilješke uz financijske izvještaje za 2016., a za obveznike jednostavnog knjigovodstva: Godišnji financijski izvještaj o primicima i izdacima za 2016.)
* je li prijavitelj upisan u Registar udruga, odnosno drugi odgovarajući registar
* je li prijavitelj upisan u Registar neprofitnih organizacija
* je li statut udruge usklađen sa Zakonom o udrugama, odnosno predan zahtjev nadležnom uredu državne uprave
* je li prijavitelj svojim statutom opredijeljen za obavljanje djelatnosti i aktivnosti koje su predmet financiranja i kojima promiče uvjerenja i ciljeve koji nisu u suprotnosti s Ustavom i zakonom
* je li prijavitelj uredno ispunjava obveze iz svih prethodno sklopljenih ugovora o financiranju iz proračuna Grada Osijeka
* jesu li korisnici projekta/programa stanovnici Grada Osijeka
* je li prijavitelj registriran najmanje jednu (1) godinu do raspisivanja javnog natječaja ili javnog poziva
* jesu li aktivnosti planirane unutar proračunske 2018.
* je li dostavljen dokaz o sufinanciranju programa ili projekata od jedinica lokalne ili područne (regionalne) samouprave ili nekih drugih izvora sufinanciranja ako je sufinanciranje iskazano u obrascu proračuna programa ili projekta
* koliko je udruga prijavila projekata ili programa na Javni natječaj i na koja područja financiranja
* ima li prijavitelj dokaz o uredno predanom izvješću o provedbi volontiranja u udruzi ako je udruga prijavila volonterski rad (izvješće se predaje nadležnom ministarstvu)
* ima li udruga financijski plan i program rada za 2018.

Povjerenstvo za provjeru ispunjavanja formalnih uvjeta natječaja može tražiti dodatna pojašnjenja i nadopunu natječajne dokumentacije od strane prijavitelja u slučajevima u kojima se radi o manjim tehničkim pogreškama i to:

* prijava je predana u zatvorenoj omotnici, ali nije pravilno naznačen naziv Javnog natječaja i područje financiranja
* nedostaju kopije nekog od obrazaca
* nedostaje potpis ili pečat na bilo kojem od obrazaca
* nedostaje jedan od slijedećih obrazaca: obrazac izjave o partnerstvu, a udruga ga ima; obrazac životopisa voditelja programa ili projekta ili obrazac izjave voditelja projekta i izvoditelja aktivnosti navedenih u opisu programskih ili projektnih aktivnosti, da su upoznati s programom ili projektom i svojim sudjelovanjem u provedbi
* financijski izvještaji za prethodnu kalendarsku godinu (2016.) nisu javno dostupni u Registru neprofitnih organizacija iz razloga što ga Ministarstvo financija nije objavilo u Registru, a udruga ga je pravovremeno predala FINA-i
* nedostaje dokaz o sufinanciranju programa ili projekata od jedinica lokalne ili područne (regionalne) samouprave ili nekih drugih izvora sufinanciranja, a sufinanciranje je iskazano u obrascu proračuna programa ili projekta
* nedostaje dokaz o uredno predanom izvješću o provedbi volontiranja u udruzi ako je udruga prijavila volonterski rad

U navedenim slučajevima Povjerenstvo za provjeru ispunjavanja formalnih uvjeta natječaja **od prijavitelja će putem službene mail adrese prijavitelja (navedene u prijavi) zatražiti dopunu natječajne dokumentacije** kako bi se tehnička pogreška prijave otklonila. **Prijavitelj je dužan u roku od tri dana dostaviti dopunu natječajne dokumentacije** službeniku Grada Osijeka prema dobivenoj uputi.

**Ukoliko prijavitelj ne dostavi ili ne dostavi u roku zatraženu nadopunu prijava će biti odbijena iz razloga ne ispunjavanja formalnih uvjeta.**

Povjerenstvo za provjeru ispunjavanja formalnih uvjeta natječaja ne može tražiti dodatna pojašnjenja i nadopune natječajne dokumentacije od strane prijavitelja u slučajevima u kojima se radi o utjecaju na stvarnu kvalitetu prijave i to:

* prijava nije dostavljena u zadanome roku
* zatraženi iznos sredstava od Grada Osijeka nije unutar financijskih pragova postavljenih u Javnom natječaju
* prijavitelj ili partner nisu prihvatljivi sukladno uputama za prijavitelje Javnog natječaja
* nedostaje obrazac za prijavu –opisa programa ili projekta
* nedostaje obrazac proračuna programa ili projekta
* nedostaju dva ili tri od slijedećih obrazaca: obrazac izjave o partnerstvu, a udruga ga ima; obrazac životopisa voditelja programa ili projekta; obrazac izjave voditelja projekta i izvoditelja aktivnosti navedenih u opisu programskih ili projektnih aktivnosti, da su upoznati s programom ili projektom i svojim sudjelovanjem u provedbi
* nedostaje financijski plan i program rada udruge za 2018.
* udruga nije upisana u Registar udruga ili drugi odgovarajući registar
* udruga nije upisana u Registar neprofitnih organizacija
* statut udruge nije usklađen sa Zakonom o udrugama, odnosno nije predan zahtjev nadležnom uredu državne uprave,
* prijavitelj svojim statutom opredijeljen za obavljanje djelatnosti i aktivnosti koje nisu predmet financiranja
* prijavitelj nije uredno ispunio obveze iz prethodno sklopljenih ugovora o financiranju iz proračuna Grada Osijeka
* korisnici projekta/programa nisu stanovnici Grada Osijeka
* prijavitelj registriran manje od godine dana do raspisivanja javnog natječaja ili javnog poziva
* aktivnosti planirane izvan proračunske 2018.
* udruga je na Javni natječaj prijavila više od jednog projekata ili programa za jedno područje financiranja, odnosno više od dva na različita područja financiranja.

Postupak provjere ispunjavanja formalnih uvjeta natječaja ne smije trajati duže od osam radnih dana, (odnosno najviše 11 radnih dana, ako je tražena dodatna dokumentacija) od dana isteka roka za podnošenje prijava na natječaj, nakon čega Povjerenstvo donosi odluku koje se prijave upućuju na stručno ocjenjivanje, a koje se odbijaju iz razloga ne ispunjavanja propisanih uvjeta natječaja te ju dostavlja nadležnom upravnom tijelu Grada Osijeka

Nadležno upravno tijelo Grada Osijeka obavijestit će, u roku od najviše osam radnih dana od dana donošenja odluke povjerenstva sve udruge čije su prijave odbijene iz razloga ne ispunjavanja formalnih uvjeta.

**Pravo prigovora**

Udruge koje su odbijene iz razloga ne ispunjavanja formalnih uvjeta mogu podnijeti prigovor Povjerenstvu za prigovore na Javnom natječaju za financiranje projekata i programa udruga iz Proračuna Grada Osijeka u 2018., u roku **od osam dana od dana primitka obavijesti,** koji će odlučiti o istome.

**Prigovor** se podnosi:

* u zatvorenoj omotnici, preporučeno poštom na adresu

**Grad Osijek**

**Gradonačelnik**

**Povjerenstvo za prigovore na Javnom natječaju za financiranje projekata**

**i programa udruga iz Proračuna Grada Osijeka u 2018.**

**Kuhačeva 9**

**31000 Osijek**

ili

* **osobno u pisarnicu u uredovno vrijeme od 7.30 do 15.30 sati**

Na omotnici, u kojoj se nalazi prigovor, potrebno je istaknuti sljedeće:

**„Ne otvaraj – Prigovor na Javni natječaj za financiranje udruga – *upisati:* točan broj i naziv područja financiranja iz Natječaja za koji je projekt ili program prijavljen“** .

Zakašnjeli prigovori neće se razmatrati.

U slučaju prihvaćanja prigovora od strane Povjerenstva za prigovore, prijava će biti upućena u daljnju proceduru, a u slučaju neprihvaćanja prigovora prijava će biti odbijena.

Nadležna upravna tijela odluku Povjerenstva za provjeru ispunjavanja formalnih uvjeta natječaja dostavljaju Povjerenstvu za stručno ocjenjivanje pristiglih projekata i programa udruga.

**3.2. Procjena prijava**

Povjerenstvo za stručno ocjenjivanje pristiglih projekata i programa udruga razmatra i ocjenjuje prijave koje su ispunile formalne uvjete natječaja sukladno kriterijima odabira na Obrascu za ocjenu kvalitete/vrijednosti programa ili projekta koji je sastavni dio Natječajne dokumentacije te daje prijedlog za odobravanje financijskih sredstava za programe ili projekte koji dostavljaju nadležnom upravnom tijelu Grada Osijeka.

Sukladno članku 25. Pravilnika **Povjerenstvo za stručno ocjenjivanje pristiglih projekata i programa udruga** imenuje Gradonačelnik na prijedlog nadležnog upravnog tijela, a čine ga predsjednik i dva člana te njihovi zamjenici.

Predsjednik i članovi imenuju se iz nadležnog upravnog tijela te iz redova stručnih djelatnika.

Prilikom donošenja odluke o imenovanju članova Gradonačelnik će voditi računa o njihovoj stručnosti, poznavanju djelovanja udruga u određenom području, nepristranosti i spremnosti za stručno i objektivno ocjenjivanje.

Povjerenstvo za stručno ocjenjivanje pristiglih projekata i programa udruga radi na temelju poslovnika kojeg svi članovi prihvaćaju potpisivanjem izjave o prihvaćanju, a obavezni su potpisati i izjavu o nepristranosti i povjerljivosti iz članka 27. stavka 3. Uredbe.

Zadaća Povjerenstva je obaviti stručno vrednovanje projekata i programa najkasnije dvadeset (20) dana od dana kada su iste zaprimili te izraditi bodovnu rang listu projekata i programa s prijedlozima financiranja.

Kriteriji odabira su:

1. Institucionalna sposobnost udruge
2. Kvaliteta predloženog projekta/programa
3. Troškovi i održivost projekta

Po dva člana Povjerenstva samostalno ocjenjuju pojedinu prijavu udruga, upisujući svoja mišljenja o vrijednosti prijavljenih programa/projekata ocjenom od 1 do 5 za svako postavljeno pitanje u obrascu za procjenu i to za svaki pojedinačni program/projekt (maximalan broj bodova iznosi 85).

Povjerenstvo za ocjenjivanje programa/projekata donosi privremenu bodovnu listu zbrajanjem pojedinačnih bodova dva ocjenjivača te izračunom aritmetičke sredine tih bodova koja se upisuje u skupni obrazac pojedine prijave i predstavlja ukupni broj bodova koji je program/projekt ostvario.

Bodovna lista sastoji se od prijava raspoređenih prema broju ostvarenih bodova, od one s najvećim brojem bodova prema onoj s najmanjim, a financiranje će ostvariti samo onoliki broj najbolje ocijenjenih prijava čiji zatraženi iznos zajedno ne premašuje ukupni planirani iznos Javnog natječaja.

Programi/projekti koji prilikom postupka ocjenjivanja ne ostvare minimalno 60 bodova neće moći biti financirani kroz ovaj Javni natječaj.

**3.3. Donošenje odluke o dodjeli sredstava i obavijest o donesenoj odluci**

Odluku o odobravanju financijskih sredstava udrugama donosi Gradonačelnik, najkasnije 90 dana od dana završetka Javnog natječaja.

Nakon donošenja odluke o programima ili projektima kojima su odobrena financijska sredstva, Grad Osijek će objaviti rezultate Javnog natječaja na službenoj web stranici Grada Osijeka s podacima o udrugama, programima ili projektima kojima su odobrena sredstva i iznosima odobrenih sredstava financiranja.

**3.4. Sklapanje ugovora**

Sa svim udrugama kojima su odobrena financijska sredstva Grad Osijek sklopit će ugovor o financiranju programa ili projekata najkasnije 30 dana od dana donošenja odluke o financiranju.

U slučaju da je odobreno samo djelomično financiranje programa ili projekta, nadležno upravno tijelo Grada Osijeka ima obvezu prethodno pregovarati o stavkama proračuna programa ili projekta i aktivnostima u opisnom dijelu programa ili projekta koje treba izmijeniti, koji postupak je potrebno okončati prije potpisivanja ugovora. Tako izmijenjeni obrasci prijave postaju sastavni dio ugovora.

Prilikom pregovaranja Grad Osijek će prioritet financiranja staviti na aktivnosti koje će učinkovitije ostvariti ciljeve iz razvojnih i strateških dokumenata Grada Osijeka.

**3.5. Dostava dodatne dokumentacije i ugovaranje**

Prije sklapanja ugovora udruga kojoj su odobrena financijska sredstva mora dostaviti:

* bjanko zadužnicu
* uvjerenje o nekažnjavanju odgovorne osobe udruge i voditelja programa/projekta u izvorniku za kaznena djela utvrđena posebnim propisom, s tim da uvjerenje ne smije biti starije od šest mjeseci dana od dana objave natječaja
* potvrdu nadležne porezne uprave o nepostojanju duga prema državnom proračunu u izvorniku, ne stariju od 30 dana od dana objave natječaja
* izjavu o nepostojanju dvostrukog financiranja.

**U slučaju da udruga u zadanom roku ne dostavi traženu dokumentaciju Grad Osijek neće sklopiti Ugovor niti će isplatiti sredstava.**

**3.6. Mogućnost prigovora**

Nadležna upravna tijela dužna su u roku od osam dana nakon donošenja odluke o programima ili projektima kojima su odobrena financijska sredstva pisanim obrazloženjem obavijestiti udrugu ukoliko projekt ili program nije prihvaćen.

Podnositelj prijave projekta i programa ima pravo prigovora na postupak odabira projekata i programa, kojeg podnosi pisanim putem Povjerenstvu za prigovore u roku od osam dana od dana zaprimanja pisanog odgovora.

**Pravo prigovora**

Podnositelj prijave projekta i programa ima pravo prigovora na postupak odabira projekata i programa mogu podnijeti prigovor Povjerenstvu za prigovore na Javnom natječaju za financiranje projekata i programa udruga iz Proračuna Grada Osijeka u 2018., u roku od osam dana od dana primitka obavijesti, koji će odlučiti o istome.

**Prigovor** se podnosi:

* **u zatvorenoj omotnici, preporučeno poštom na adresu**

**Grad Osijek**

**Gradonačelnik**

**Povjerenstvo za prigovore za Javni natječaj za financiranje udruga**

**Kuhačeva 9**

**31000 Osijek**

ili

* **osobno u pisarnicu u uredovno vrijeme od 7.30 do 15.30 sati**

Na omotnici, u kojoj se nalazi prigovor, potrebno je istaknuti sljedeće:

**„Ne otvaraj – Prigovor na Javni natječaj za financiranje udruga – *upisati:* točan broj i naziv područja financiranja iz Natječaja za koji je projekt ili program prijavljen“** .

Zakašnjeli prigovori neće se razmatrati.

Odluka Povjerenstva po prigovoru je konačna

Podnositelji prijava kojima nije odobreno financiranje projekata i programa zbog niskog broja bodova imaju pravo uvida u ukupnu ocjenu projekta/programa, uz pravo Grada Osijeka na zaštitu tajnosti podataka o osobama koje su stručno vrednovali projekt i program.

1. **Način plaćanja**

Odobrena i ugovorena financijska sredstva Ugovora Grad Osijek se obvezuje isplatiti Korisniku na IBAN u roku od 30 dana od dana podnošenja zahtjeva Korisnika za isplatom.

1. **Praćenje i vrednovanje programa i/ili projekta**

Grad Osijek će u suradnji s korisnikom financiranja, s ciljem poštovanja načela transparentnosti trošenja proračunskog novca i mjerenja vrijednosti povrata za uložena sredstva pratiti provedbu financiranih programa ili projekata udruga, sukladno Zakonu o udrugama, Zakonu o fiskalnoj odgovornosti, Zakonu o financijskom poslovanju i računovodstvu neprofitnih organizacija, Uredbi, ovoj odluci i drugim pozitivnim propisima.

Kroz postupke praćenja će se razvijati partnerski odnos između davatelja financijskih sredstava i udruge kao provoditelja projektnih i programskih aktivnosti, a na temelju praćenja i vrednovanja rezultata pojedinačnih programa i projekta, u cilju utvrđivanja učinkovitosti ulaganja i razine promjena koje su se u lokalnoj zajednici odnosno u društvu dogodile zahvaljujući provedbi potpore.

Grad Osijek vrednovat će rezultate i učinke cjelokupnog javnog natječaja temeljem kojih će planirati buduće aktivnosti u pojedinom prioritetnom području financiranja.

Praćenje će se vršiti na dva načina: odobravanjem opisnih i financijskih izvješća korisnika sredstava te kontrolom „na licu mjesta” od strane službenika nadležnog upravnog odjela Grada Osijeka, u dogovoru s korisnikom sredstava.

* 1. **Financijsko i opisno izvješće**

Izvješća se podnose na za to definiranim obrascima.

Uz opisna izvješća dostavljaju se popratni materijali kao što su isječci iz novina, video zapisi, fotografije i dr.

U financijskom izvještaju navode se cjelokupni troškovi programa, projekta ili inicijative, neovisno o tome iz kojeg su izvora financirani. Obvezno se dostavljaju i dokazi o nastanku troška podmirenog iz sredstava Grada Osijeka (preslici računa, preslici faktura, ugovora o djelu ili ugovora o autorskom honoraru s obračunima istih) te dokazi o plaćanju istih (preslik naloga o prijenosu ili izvoda sa žiro računa).

Stručno vrednovanje izvješća realiziranih projekata i programa provodi Povjerenstvo za stručno ocjenjivanje pristiglih projekata i programa udruga na Obrascu za procjenu izvješća provedenih projekata i programa koji je sastavni je dio natječajne dokumentacije.

Korisnik financiranja dužan je Gradu Osijeku – nadležnom upravnom tijelu dostaviti sve potrebne podatke o provođenju programa ili projekta na Obrascu završnog financijskog i opisnog izvješća provedbe programa ili projekta najkasnije do 15. siječnja 2019.

* 1. **Povrat sredstava u Proračun Grada Osijeka – Nenamjensko trošenje sredstava**

Ako Grad Osijek utvrdi da je Korisnik financiranja nenamjenski koristio financijska sredstva iz ugovora ili nije izvršio Projekt/Program u ugovorenom roku, te ako nije u roku podnio odgovarajuća izvješća ili ako Gradu Osijeku ne omogući nadzor nad namjenskim korištenjem sredstava Korisnik financiranja je dužan vratiti primljena nenamjenski utrošena ili neutrošena sredstva uz obračunate kamate utvrđene u poslovnoj banci Grada Osijeka u roku od 30 dana od dana primitka pisane obavijesti o potrebi vraćanja zaprimljenih sredstava.

Ukoliko korisnik financiranja ne vrati nenamjenski utrošena ili neutrošena sredstva u ugovorenom roku Grad Osijek će povećati dospjele iznose dodavanjem zatezne kamate.

U slučaju kada Korisnik nije vratio sredstva sukladno odredbama Ugovora Grad Osijek će aktivirati bjanko zadužnicu koju je Korisnik sukladno uvjetima Javnog natječaja dostavio prije potpisivanja ovoga ugovora. Bjanko zadužnica, koja ne bude realizirana, vraća se Korisniku nakon odobrenja završnog izvješća o provedbi Projekta/Programa.

Ako Grad Osijek utvrdi da Korisnik nije dovoljno uspješno ispunio ugovorne obveze, uskratit će pravo na financijsku potporu projekata i programa Korisnika u sljedeće dvije godine.

**INDIKATIVNI KALENDAR JAVNOG NATJEČAJA**

|  |  |
| --- | --- |
| **Faze natječajnog postupka** | **Datum** |
| Objava natječaja | 30. siječnja 2018. |
| Rok za slanje prijava | 1. ožujka 2018. |
| Rok za slanje pitanja vezanih uz natječaj | 26. veljače 2018. |
| Rok za dostavu odgovora na pitanja vezanih uz natječaj | 28. veljače 2018. |
| Rok za provjeru ispunjavanja formalnih uvjeta natječaja | 9. – 14. ožujka 2018. |
| Rok za slanje obavijesti o nezadovoljavanju propisanih uvjeta natječaja | 14.– 16. ožujka 2018. |
| Rok za prigovor | u roku osam dana od primitka obavijesti |
| Rok za procjenu prijava koje su zadovoljile propisane uvjete natječaja | 30. ožujka – 4. travnja 2018., odnosno u roku od 20 dana od dana kada su je zaprimili |
| Rok za donošenje odluke o dodjeli financijskih sredstava i slanje obavijesti prijaviteljima | najkasnije do 1. lipnja 2018. |
| Rok za slanje obavijesti ukoliko projekt ili program nije prihvaćen | u roku osam dana od dana donošenja odluke |
| Rok za prigovor | u roku osam dana od primitka obavijesti |
| Rok za ugovaranje | najkasnije u roku od 30 dana od dana donošenje odluke o dodjeli financijskih sredstava i slanje obavijesti prijaviteljima |

KLASA: 402-01/18-01/36

URBROJ: 2158/01-02-18-7

Osijek, 30. siječnja 2017.

Gradonačelnik

Ivan Vrkić, dipl.iur., v.r.